Diari Oficial de la Generalitat Valenciana


Sumari del DOGV 658, del 10-09-1987 (1987/809545)

DECRET 104/1987, de 7 de setembre, del Consell de la Generalitat Valenciana, pel qual s'estableixen els òrgans i les funcions del nivel directiu de la Presidència.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/07/104/dof/vci/html**

### Dades del document

Número de DOGV
:   658

Data del DOGV
:   10-09-1987

Secció del DOGV
:   DISPOSICIONS GENERALS

Número del document
:   1987/809545


Data del document
:   07-09-1987

Organisme emissor
:   Presidència de la Generalitat

Tipus de document
:   Decret

Decret 104/1987, de 7 de setembre, del Consell de la Generalitat Valenciana, pel qual s'estableixen els òrgans i les funcions del nivell directiu de la Presidència.  
El Decret del Consell 152/1985, de 4 d?octubre, pel qual s'aprovava el Reglament Orgànic i Funcional de la Presidència, l'estructurava en una sèrie d?òrgans que en aquell moment es consideraven necessaris per a acomplir les funcions que se li assignaren per Decret del President 25/1985, de 25 de juliol.  
Alguna d'aquestes funcions de caràcter executiu poden impedir l'exercici d'unes altres de planificació general, coordinació i inspecció, que són més pròpies de la Presidència, i això aconsella que, una vegada que aquestes funcions executives han estat assignades a la Conselleria d?administració Pública per Decret 35/1987, de 4 de setembre, del President de la Generalitat, i els òrgans que les exercien han estat traspassats a la Conselleria susdita per Decret del Consell 103/1987, de 7 de setembre, s'adopte una nova estructuració de la Presidència, suprimint o refonent alguns dels seus òrgans.  
Aquesta nova estructura recolza fonamentalment sobre dues bases.  
En primer lloc, l'esmentat traspàs de funcions executives en matèria de protecció civil, seguretat, afers judicials i electorals, associacions i espectacles, per tal d'afavorir la dedicació dels òrgans de suport del President a treballs més propis d'ell mateix.  
En segon lloc, la potenciació d'aquests treballs, que han de bascular a l'entorn de tres grans àrees, la planificació i els estudis generals i sectorials per a prestar suport tècnicament a la Presidència en l'exercici de la seua superior funció directiva i coordinador, les relacions informatives i institucionals i la inspecció de tots els serveis.  
La present disposició determina, per tant, els òrgans del nivell directiu de la Presidència i les seues funcions en relació amb les que tenien atribuïts els òrgans anteriors en el Reglament Orgànic i Funcional, deixant al nou Reglament que ha d'aprovar-se l'establiment dels òrgans inferiors i la definició de les seues funcions.  
En conseqüència, i d'acord amb les previsions de l'article 69 de la Llei de Govern Valencià 5/1983, de 30 de desembre, amb la deliberació prèvia del Consell de la Generalitat Valenciana, en sessió celebrada el dia 7 de setembre de 1987, i a proposta del President,  
DECRETE:  
Article primer  
Els òrgans de nivell directiu de la Presidència de la Generalitat Valenciana són els següents:  
1. El Gabinet del President, amb rang de Subsecretaria, en el qual s'integren la Direcció General de Relacions Institucionals i Informatives i la Direcció General de Mitjans de Comunicació Social.  
2. La Secretaria General, amb rang de Subsecretaria, en la qual s'integren la Direcció General de Planificació i Estudis i la Direcció de la Inspecció General de Serveis, amb rang de Direcció General.  
Article segon  
Un. El Gabinet del President tindrà les funcions determinades en l?article cinqué del Reglament Orgànic i Funcional de la Presidència, aprovat per Decret del Consell 152/1985, de 4 d'octubre.  
Dos. La Direcció General de Relacions Institucionals i Informatives tindrà les competències que corresponien a les extingides Direcció General de Relacions Informatives i Ciutadanes i la Direcció General de Relacions Institucionals, segons estableixen, respectivament, els articles vuité i vint-i-sis del Reglament Orgànic susdit.  
Tres. La Direcció General de Mitjans de Comunicació Social mantindrà les mateixes competències que té actualment.  
Article tercer  
Un. La Secretaria General ostentarà les funcions previstes en l'article trenta-un del mateix Reglament Orgànic.  
Dos. La Direcció General de Planificació i Estudis assumirà la funció d'assessorament tècnic al President que, segons l'article disset del Reglament susdit, corresponia a la Subsecretaria Tècnica.  
Tres. La Direcció de la Inspecció General de Serveis ostentarà les funcions previstes als articles quaranta i quaranta-un del mateix Reglament.  
DISPOSICIO ADDICIONAL  
A partir de l'entrada en vigor d?aquest Decret, els únics òrgans de nivell directiu en la Presidència de la Generalitat Valenciana seran els establerts en l'article primer, considerant-se, en conseqüència, extingits la resta dels prevists en el Reglament Orgànic i Funcional vigent, llevat dels traspassats a la Conselleria d?administració Pública.  
DISPOSICION TRANSITORIA  
En tant que no s'efectuen les adaptacions necessàries en el Reglament Orgànic de la Presidència, els òrgans enumerats en l'article primer mantindran les mateixes unitats que exercien les funcions assignades a cada un d'ells, seguint al seu front els mateixos titulars, llevat del cas que siguen objecte especial de cessament i nomenament, i amb les actuals dotacions de mitjans personals i materials.  
DISPOSICION DEROGATORIA  
Queden derogades totes les disposicions de rang igual o inferior que s'oposen al que preveu aquest Decret.  
DISPOSICION FINAL  
Aquesta disposició entrarà en vigor el mateix dia en què siga publicada al Diari Oficial de la Generalitat Valenciana.  
València, 7 de setembre de 1987.  
El President de la Generalitat,   
JOAN LERMA I BLASCO


Còpia Permalink ELI